smcproject/ml-wiki-sentences huggingface dataset:
എല്ലാ ഇന്ത്യക്കാരും പേർ രെജിസ്റ്റർ ചെയ്ത തിരിച്ചറിയൽ കാർഡ് കൈവശം വയ്ക്കണമെന്ന ഏഷ്യാറ്റിക് റെഗുലേഷൻ ആക്റ്റ് (1906)പിന്നീട് നിലവിൽ വന്നു.
1910-ലെ സൗത്ത് ആഫ്രിക്ക ആക്റ്റ് വെള്ളക്കാർക്ക് മറ്റു വംശജരുടെ മേൽ  പരിപൂർണ്ണ രാഷ്ട്രീയ ആധിപത്യം ഉറപ്പാക്കുന്ന രീതിയിൽ, കറുത്തവർക്ക് പാർലിമെന്റിൽ ഇരിക്കാനുള്ള അവകാശം നിഷേധിച്ചു, 1913-ലെ നാറ്റീവ് ലാന്റ് ആക്റ്റ്, കേപിലെഴികെയുള്ള കറുത്ത വർഗ്ഗക്കാർക്ക്, അവർക്കായി നീക്കിവച്ച പ്രദേശങ്ങളിലല്ലാതെ ഭൂമി വാങ്ങുന്നത് നിരോധിച്ചു, നാറ്റീവ്സ്  ഇൻ അർബൻ ഏരിയാസ് (Natives in Urban Areas Bill) ബില്ല്  (1918) കറുത്തവരെ അവർക്കായി മാറ്റിവച്ച പ്രദേശങ്ങളിൽമായി വേർതിരിച്ച് താമസിപ്പിക്കാനും (residential segregation) വെള്ളക്കാർ ഉടമകളായിട്ടുള്ള സ്ഥാപനങ്ങൾക്ക് തുച്ചമായ വേതനത്തിനുവേണ്ടി ജോലിചെയ്യാൻ  കറുത്ത വർഗ്ഗക്കാർ നിർബന്ധിതരാക്കിത്തീർക്കുകയും ചെയ്തു.
ജാൻ സ്മടിന്റെ യുണൈറ്റെഡ് പാർട്ടി നടപ്പിൽവരുത്തിയ  1946-ലെ ഏഷ്യാറ്റിക് ലാന്റ് ടെനർ ബിൽ (Asiatic Land Tenure Bill) ഇന്ത്യൻ വംശജർക്ക് ഭൂമി വിൽക്കുന്നത് നിരോധിച്ചു.
1948-ലെ തിരഞ്ഞെടുപ്പ്
അപാർത്തീഡ് നയത്തിലൂന്നിയാണ്‌ 1948-ലെ തിരഞ്ഞെടുപ്പിൽ, പ്രധാന ആഫ്രികാനിർ പാർട്ടിയായ റീയുണൈറ്റഡ് നാഷനൽ പാർട്ടിയുടെ ( Herenigde Nasionale Party )നേതാവ് പ്രൊട്ടസ്റ്റന്റുകാരനായ  ഡാനിയൽ ഫ്രാങ്കോയ്സ് മലൻ, പ്രചാരണം നടത്തിയത്.
ജാൻ സ്മടിന്റെ യുണൈറ്റെഡ് പാർട്ടിയെ നേരിയ വ്യത്യാസത്തിൽ തോല്പ്പിച്ച  റീയുണൈറ്റഡ് നാഷനൽ പാർട്ടി, ആഫ്രികാനിർ പാർട്ടിയുമായി കൂട്ടുകക്ഷി ഗവണ്മെന്റ് രൂപീകരിച്ചു, ഡാനിയൽ ഫ്രാങ്കോയ്സ് മലൻ ആദ്യ അപാർത്തീഡ് പ്രധാനമന്ത്രിയായി.
ഈ പാർട്ടികൾ പിന്നീട് ലയിച്ചാണ്‌ നാഷനൽ പാർട്ടി ഉണ്ടായത്.
അപാർത്തീഡ് നിയമ നിർമ്മാണം "Petty apartheid": sign on Durban beach in English , Afrikaans and Zulu (1991)
ദക്ഷിണാഫ്രിക്ക ഒരൊറ്റ ജനതയല്ലെന്നും, മറിച്ച് ,നാല്‌ വ്യത്യസ്ത വംശങ്ങളായ വെള്ളക്കാർ, കറുത്ത വംശജർ, ഇന്ത്യക്കാർ, നിറമുള്ളവർ എന്നിവരുൾക്കൊള്ളുന്നതാണെന്നും നാഷനൽ പാർട്ടി നേതാക്കൾ വാദിച്ചു, ബ്രിട്ടീഷുകാർ നടപ്പിലാക്കിയതിലും കർശനമായ  വർണ്ണവിവേചനനിയമങ്ങൾ അവർ കൊണ്ടുവന്നു.
നാഷനൽ പാർട്ടി നടപ്പിൽ‌വരുത്തിയ പ്രധാന അപാർത്തീഡ് നിയമങ്ങൾ  താഴെപ്പറയുന്നവയാണ്‌ 1950ലെ പോപുലേഷൻ  രെജിസ്ട്രേഷൻ ആക്റ്റ്(Population Registration Act) ജനങ്ങളെ വംശീയമായി വേർതിരിക്കുകയും 18 വയസ് പൂർത്തിയായ എല്ലാ പൗരൻ‌മാർക്കും അവരുടെ വംശം രേഖപ്പെടുത്തിയ തിരിച്ചറിയൽ കാർഡ്  നിർബന്ധിതമാക്കുകയും ചെയ്തു.
വംശം കൃത്യമായി വേർതിരിച്ചറിയാൻ പറ്റാത്തവരുടെ വംശീയസ്ഥിതി കൈകാര്യം ചെയ്യാൻ ഔദ്യോഗിക ബോർഡുകൾ  നടപ്പിലാക്കി.
കറുത്ത വർഗ്ഗക്കാർക്ക് കൂടുതൽ പ്രശ്നങ്ങൾ ഉണ്ടാക്കിയ ഇത് ഒരേ കുടുംബത്തിൽ‌പ്പെട്ടവരെ ചിലപ്പോൾ വ്യത്യസ്ത വംശത്തിൽ ഉൾപ്പെടുത്തി വേർതിരിക്കപ്പെടാവുന്ന അവസ്ഥ സംജാതമാക്കി.
അവലംബം ↑ Baldwin-Ragaven, Laurel; London, Lesley; du Gruchy, Jeanelle (1999).
An ambulance of the wrong colour: health professionals, human rights and ethics in South Africa.
Juta and Company Limited.
p. 18 ↑ ↑ {{ cite book }} : Unknown parameter | city= ignored ( | location= suggested) ( help ) ↑ ↑ ↑ {{ cite web }} : Cite has empty unknown parameter: | coauthors= ( help ) ↑ ↑ ↑ Hoiberg, Dale; Ramchandani, Indu (2000).
Students' Britannica India, Volumes 1–5.
p. 142.
↑ Allen, John (2005).
Apartheid South Africa: An Insider's Overview of the Origin And Effects of Separate Development.
p. xi.
↑ Nojeim, Michael J. (2004).
Gandhi and King: the power of nonviolent resistance.
1 2 Leach, Graham (1986).
South Africa: no easy path to peace.
p. 68.
↑ Tankard, Keith (May 9, 2004).
Chapter 9 The Natives (Urban Areas) Act .
Rhodes University.
knowledge4africa.com.
↑ ↑ ↑ ↑ Alistair Boddy-Evans.
African History: Apartheid Legislation in South Africa , About.
Accessed 24 സെപ്റ്റംബർ 2010.
↑ Boddy-Evans, Alistar.
Population Registration Act No 30 of 1950 .
About.com .
↑ Ungar, Sanford (1989).
Africa: the people and politics of an emerging continent.
↑ Goldin, Ian (1987).
Making race: the politics and economics of coloured identity in South Africa.
p. xxvi.
പാവിട്ടപ്പുറം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2015 മേയ് മുതൽ തുടരുന്നു.
ഇന്ത്യയിലെ കേരള സംസ്ഥാനത്ത് മലപ്പുറം ജില്ലയിൽ പൊന്നാനി താലുക്കിൽ പെരുമ്പടപ്പ് ബ്ളോക്കിൽ ആലങ്കോട് പഞ്ചായത്തിൽ സ്ഥിതി ചെയ്യുന്നു .
ചങ്ങരംകുളമാണ് പോലീസ് സ്റ്റേഷൻ , ഓർഡിനറി ലിമിറ്റഡ് ബസ്സുകളുടെ ഫെയർസ്റ്റേജ് ചങ്ങരംകുളം കഴിഞാൽ പാവിട്ടപ്പുറം ആണ്, അസ്സബാഹ് അറബി കോളേജും അസ്സബാഹ് ഗേൾസ് സ്കൂളും പാവിട്ടപ്പുറത്താണ്.
അവലംബം ↑ http://www.onefivenine.com/india/villages/Malappuram/Perumpadappu/Pavittapuram
പാവുകൻ ഇംഗ്ലീഷ് വിലാസം https://ml.wikipedia.org/wiki/Barilius_canarensis ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
പശ്ചിമഘട്ടത്തിലെ നദികളിൽ മാത്രം കാണപ്പെടുന്ന ഒരു ശുദ്ധജല മത്സ്യമാണ് പാവുകൻ .
( ശാസ്ത്രീയനാമം : Barilius canarensis ) .
പരമാവധി നീളം 15 സെന്റി മീറ്റർ.
കേരളത്തിൽ പടിഞ്ഞാറോട്ടൊഴുകുന്ന എല്ലാ നദികളിലും കണ്ടുവരുന്നു.
" Barilius canarensis " in ഫിഷ്ബേസ് .
പാവുമ്പ
കൊല്ലം ജില്ലയിലെ കരുനാഗപ്പള്ളി താലൂക്കിലെ തഴവ പഞ്ചായത്തിൽപ്പെടുന്ന ഗ്രാമമാണ് പാവുമ്പ.
സെൻസസ് വിവരങ്ങൾ Information Figure Remark Population 17230 Males 8059 Females 9171 0-6 age group 1720 9.98% of  population Female sex    ratio 1138 state av=1084 literacy rate 92.86 state av=94.0 Male literacy 95.57 Female literacy 90.55 % Scheduled Castes 1,715 scheduled tribes 38
http://www.census2011.co.in/data/village/628360-pavumba-kerala.html
പാവോ (ജീനസ്സ്)
രണ്ടു സ്പിഷീസുകളെ ഉൾക്കൊള്ളുന്ന ഫെസന്റ് കുടുബത്തിലെ ഒരു ജീനസാണ് പാവോ .
ഇവയെ കൂടാതെ കോംഗോ മയിൽ കൂടിയാണ് മയിൽ വിഭാഗത്തിൽ ഉൾപ്പെടുന്നത്.
സ്പിഷീസുകൾ ഇന്ത്യൻ മയിൽ ( Pavo cristatus ) പച്ചമയിൽ ( Pavo muticus )
പാവാടക്കമ്പ് ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Psychotria_nilgiriensis
തെക്കെപശ്ചിമഘട്ടതദ്ദേശവാസിയായ ഒരു കുറ്റിച്ചെടിയാണ് പാവാടക്കമ്പ് .
( ശാസ്ത്രീയനാമം : Psychotria nilgiriensis ) .
4 മീറ്റർ വരെ ഉയരം വയ്ക്കുന്ന ഈ ചെടി 2000 മീറ്ററിനും 2300 മീറ്ററിനും ഇടയിലുള്ള നിത്യഹരിതവനങ്ങളിലെ അടിക്കാടുകളായി കാണപ്പെടുന്നു.
ആനമലയിലും നീലഗിരിയിലുമാണ് ഇത് ഉള്ളത്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും ഔഷധഗുണത്തെപ്പറ്റി വിക്കിസ്പീഷിസിൽ Psychotria nilgiriensis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Psychotria nilgiriensis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പാവാടക്കാരി ഇംഗ്ലീഷ് വിലാസം https://ml.wikipedia.org/wiki/Naxa_textilis
ഒരു നിശാശലഭമാണ് പാവാടക്കാരി .
( ശാസ്ത്രീയനാമം : Naxa textilis ) .
ജിയോമീറ്റർ നിശാശലഭകുടുംബത്തിൽപ്പെടുന്ന നക്സാ ജീസസ്സിലെപ്പെടുന്ന ഈ ശലഭസ്പീഷ്യസ്സ്, ശാസ്ത്രീയമായി വിശദീകരിച്ചത് 1884ൽ പ്രിയെർ ആണ്.
കാറ്റലോഗ് ഓഫ് ലൈഫിൽ ഈ സ്പീഷ്യസ്സിന്റെ ഉപജാതികളൊന്നും പട്ടികപ്പെടുത്തിയിട്ടില്ല.
ജീവിതചക്രം പുഴു പ്യൂപ്പ ശലഭം Sources 1 2 3 {{ cite web }} :  CS1 maint: multiple names: authors list ( link ) ↑ LepIndex: The Global Lepidoptera Names Index .
Beccaloni G.W., Scoble M.J., Robinson G.S. Pitkin B., 2005-06-15 കവാടം: ജീവശാസ്ത്രം
പാവൂർ ഇംഗ്ലീഷ് വിലാസം https://ml.wikipedia.org/wiki/Pavoor
കേരളത്തിലെ കാസർഗോഡ് ജില്ലയിലുള്ള ഒരു ഗ്രാമമാണ് പാവൂർ .
വോർക്കാടി പഞ്ചായത്തിന്റെ കീഴിലാണ് ഈ ഗ്രാമം ഉൾപ്പെടുന്നത്.
2001 ലെ സെൻസസ് പ്രകാരം പാവൂരിലെ ആകെയുള്ള ജനസംഖ്യ 6916 ആണ്.
അതിൽ 3433 പുരുഷന്മാരും 3483 സ്ത്രീകളും ആണ്.
കേരളത്തിന്റെ വടക്കേ അതിർത്തിയിലാണ് ഈ ഗ്രാമം സ്ഥിതി ചെയ്യുന്നത്.
വിവിധ ഭാഷകൾ ഉപയോഗിക്കുന്നുണ്ടിവിടെ.
മലയാളം , കന്നട , തൂളു , കൊങ്കണി എന്നിവ കൂടാതെ കുടിയേറ്റ തൊഴിലാളികൾ ഹിന്ദിയും തമിഴും സംസാരിക്കുന്നു.
കാര്യനിർവഹകണം
കാസർഗോഡ് ജില്ലയിൽപ്പെട്ട മഞ്ചേശ്വരം നിയോജകമണ്ഡലത്തിൽ ഉൾപ്പെടുന്ന ഗ്രാമമാണിത്.
പാവൂർ ഗ്രാമത്തിലെ യുവജനത വളരെ വിദ്യാഭ്യാസ സമ്പന്നരാണ്.
ഇവിടുത്തെ സാക്ഷരത 90 ശതമാനത്തിൽ കൂടുതലാണ്.
ഒരു നാലു കിലോമീറ്റർ വൃത്ത പരിധിയിൽ വിദ്യാഭ്യാസ സ്ഥാപനങ്ങൾ ഉണ്ട്.
എ എൽ പി സർക്കാർ സ്കൂൾ ഫാത്തിമ ഇംഗ്ളീഷ് മീഡിയം സ്കൂൾ ബി സി പി ട്യൂഷൻ സെന്റർ
ഏ എൽ പി സർക്കാർ സ്കൂൾ ആണ് മഞ്ചേശ്വരത്തെ ഏറ്റവും പഴക്കമുള്ള വിദ്യാഭ്യാസം സ്ഥാപനം.
മംഗലാപുരത്തേക്ക് പോകുന്ന നാഷ്ണൽ ഹൈവേ 66 ഇവിടുത്തെ പ്രാദേശിക റോഡുമായി ബന്ധപ്പെട്ട് കിടക്കുന്നു.
മംഗലാപുരം - പാലക്കാട് ലൈനിൽ വരുന്ന മഞ്ചേശ്വരം ആണ് സമീപത്തുള്ള റയിൽവേ സ്റ്റേഷൻ.
മംഗലാപുരത്ത് വിമാനത്താവളവും ഉണ്ട്.
പാവാട (ചലച്ചിത്രം)
2016ൽ പുറത്തിറങ്ങിയ ഒരു മലയാള ചലച്ചിത്രമാണ് പാവാട .
മാർത്താണ്ഡൻ സംവിധാനം ചെയ്തിരിക്കുന്ന ഈ ചലച്ചിത്രത്തിന്റെ തിരക്കഥ ർചിച്ചിരിക്കുന്നത് ബിപിൻ ചന്ദ്രനാണ്.
പൃഥ്വിരാജും , അനൂപ് മേനോനും പ്രധാന വേഷങ്ങളിലെത്തുന്ന ഈ ചിത്രം രണ്ട് മദ്യപാനികളുടെ കഥയാണ് പറയുന്നത്.
ആശ ശരത് , നെടുമുടി വേണു , മിയ ജോർജ്ജ് എന്നിവരാണ് മറ്റ് പ്രധാനകഥാപാത്രങ്ങളെ അവതരിപ്പിച്ചിരിക്കുന്നത്.
മണിയൻപിള്ള രാജു നിർമ്മിച്ച ഈ ചലച്ചിത്രം 2016 ജനുവരി 15ന് പ്രദർശനത്തിനെത്തി .
ഫൈസ് അഹ്മദ് ഫൈസ് എഴുതിയ ഒരു കവിതയോടെയാണ് ചിത്രം ആരംഭിക്കുന്നത്.
മദ്യപാനികളായ ജോയിയും ബാബുവും, ഒരു ആസക്തി കേന്ദ്രത്തിൽ കണ്ടുമുട്ടുന്നത്, അവരവരുടെ ജീവിതം വീണ്ടും ക്രമീകരിക്കാൻ പരസ്പരം സഹായിക്കുന്നു.
പാമ്പ് ജോയിയുടെ ( പൃഥ്വിരാജ് ) ദാമ്പത്യജീവിതം മദ്യപാനം മൂലം കുഴപ്പത്തിലാണ്.
പാവാട ബാബുവിന്റെ ( അനൂപ് മേനോൻ ) ജീവിതം തകർന്നടിഞ്ഞതിനുകാരണം വർഷങ്ങൾക്ക് മുൻപ് അദ്ദേഹം നിർമ്മിച്ച ഒരു സിനിമയാണ്, അതിൽ ജോയിയുടെ അമ്മ സിസിലി നായികയായിരുന്നു.
സാമ്പത്തിക നേട്ടത്തിനായി അദ്ദേഹത്തിന്റെ സുഹൃത്ത് എൽദോ ( ഷാജോൺ ) ചിത്രത്തിൽ അശ്ലീല രംഗങ്ങൾ ചേർത്ത് ചിത്രത്തെ ഒരു അഡൾട്ട് സിനിമയാക്കി മാറ്റി റിലീസ് ചെയ്തു.
ചിത്രത്തിന്റെ 3D വിപുലീകൃത പതിപ്പ് വീണ്ടും റിലീസ് ചെയ്യാൻ എൽദോ ഉദ്ദേശിക്കുന്നു.
പാമ്പ് ജോയിയും പാവാട ബാബുവും അവരുടെ മദ്യപാനം വഴി പോരാടുന്നു, ബാബുവിനും ജോയിയുടെ അമ്മ സിസിലിക്കും ഉണ്ടാകുന്ന മാനക്കേട് കണക്കിലെടുത്ത്  സിനിമയുടെ റി-റിലീസ് നിർത്താൻ കോടതി ഉത്തരവാകുന്നു.
അവസാനം  ജോയിയും ബാബുവും മദ്യപാനം ഉപേക്ഷിക്കുന്നു.
ബാബു അയാളുടെ പ്രതിശ്രുത വധുവിനെ( മഞ്ജു വാരിയർ ) കൂട്ടികൊണ്ട് പോകുകയും ജോയിയുടെ ഭാര്യ അമ്മയാകാൻ തയ്യാറെടുക്കുന്നതും കാണിച്ച് ചിത്രം അവസാനിക്കുന്നു.
അഭിനയിച്ചവർ പൃഥ്വിരാജ് - 'പാമ്പ്' ജോയ് അനൂപ് മേനോൻ - ബാബു ജോസഫ് ആശ ശരത് - സിസിലി നെടുമുടി വേണു - പിള്ള മിയ ജോർജ്ജ് -സിനിമോൾ മണിയൻപിള്ള രാജു -അഡ്വ.
ഗുണശേഖരൻ കലാഭവൻ ഷാജോൺ -എൽദോ മുരളി ഗോപി സിദ്ദിഖ് ഷറഫുദ്ദീൻ സായി കുമാർ മണിക്കുട്ടൻ മഞ്ജു വാര്യർ (അതിഥി വേഷം) ചെമ്പൻ വിനോദ് ജോസ്‌ സുധീർ കരമന സുർജിത്ത്‌ ഗോപിനാഥ് -മദ്യപൻ സംഗീതം # ഗാനം പാടിയവർ ദൈർഘ്യം 1.
"കുരുത്തക്കേടിന്റെ കൂടാണേ" ജയസൂര്യ 4:11 2.
"പാവം പാവാട" രഞ്ജിത്ത് 3:12 3.
"ഇഹലോക ജീവിതം" നെടുമുടി വേണു 2:38 ആകെ ദൈർഘ്യം: 10:02 അവലംബം പുറത്തേക്കുള്ള കണ്ണികൾ പാവാട ഇന്റർനെറ്റ് മൂവി ഡാറ്റാബേസിൽ പാവാട ഫേസ്‌ബുക്കിൽ
പേരാമ്പ്ര നിയമസഭാമണ്ഡലം
കോഴിക്കോട് ജില്ലയിലെ അരിക്കുളം , ചക്കിട്ടപ്പാറ , ചങ്ങരോത്ത് , ചെറുവണ്ണൂർ , കീഴരിയൂർ , കൂത്താളി , മേപ്പയൂർ , നൊച്ചാട് , പേരാമ്പ്ര , തുറയൂർ എന്നീ ഗ്രാമപഞ്ചായത്തുകൾ ഉൾപ്പെടുന്നതാണ്‌ പേരാമ്പ്ര ‍ നിയമസഭാമണ്ഡലം .
2006 മുതൽ 2016 വരെ സി. പി.എമ്മിലെ കെ. കുഞ്ഞഹമ്മദ് ഈ മണ്ഡലത്തെ പ്രതിനിധീകരിച്ചു.
2016 മുതൽ സി. പി.എമ്മിലെ ടി.പി. രാമകൃഷ്ണനാണ് ഈ മണ്ഡലത്തെ പ്രതിനിധീകരിക്കുന്നത്.
കോഴിക്കോട് ജില്ലയിലെ പേരാമ്പ്ര , ചക്കിട്ടപ്പാറ , കൂരാച്ചുണ്ട് , നൊച്ചാട് , ചങ്ങരോത്ത് , കായണ്ണ , കൂത്താളി , കൊട്ടൂർ , നടുവണ്ണൂർ , അരിക്കുളം എന്നീഗ്രാമപഞ്ചായത്തുകൾ ഉൾപ്പെടുന്നതായിരുന്നു പേരാമ്പ്ര ‍ നിയമസഭാമണ്ഡലം.
പ്രതിനിധികൾ 2021 - ടി.പി. രാമകൃഷ്ണൻ - കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) 2016 - ടി.പി. രാമകൃഷ്ണൻ - കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) 2011 - 2016കെ.
കുഞ്ഞഹമ്മദ് - സി. പി. ഐ(എം) .
2006 - 2011കെ.
2001 - 2006 ടി. പി. രാമകൃഷ്ണൻ .
1996 - 2001എൻ.
കെ. രാധ .
1991-1996 എൻ. കെ. രാധ .
1987-1991 എ. കെ. പദ്മനാഭൻ .
1982-1987 എ. കെ. പദ്മനാഭൻ .
1980-1982 വി. വി. ദക്ഷിണാമൂർത്തി.
1977-1979 കെ. സി. ജോസഫ് .
1970-1977 കെ. ജി. അടിയോടി .
1967-1970 വി. വി. ദക്ഷിണാമൂർത്തി.
1960-1964 പി. കെ. നാരായണൻ നമ്പ്യാർ.
1957-1959 എം. കുമാരൻ.
തിരഞ്ഞെടുപ്പുഫലങ്ങൾ 2006 തിരഞ്ഞെടുപ്പുഫലങ്ങൾ വർഷം വോട്ടർ പോളിംഗ് വിജയി വോട്ട് പാർട്ടി എതിരാളി വോട്ട് പാർട്ടി എതിരാളി വോട്ട് പാർട്ടി 2021 198218 163737 ടി.പി. രാമകൃഷ്ണൻ 86023 സി. പി.എം സി.എച് ഇബ്രാഹിം കുട്ടി 63431 മുസ്ലിം ലീഗ്) കെ.വി സുധീർ 11165 ബിജെപി 2016 179200 153429 ടി.പി. രാമകൃഷ്ണൻ 72359 സി. പി.എം മുഹമ്മദ് ഇക്ബാൽ 68258 കേരള കോൺഗ്രസ് (എം) സുകുമാരൻ നായർ 8561 ബിഡിജെ എസ് 2011 159699 135367 കെ.കുഞ്ഞഹമ്മദ് മാസ്റ്റർ 70248 സി. പി.എം മുഹമ്മദ് ഇക്ബാൽ 68258 കേരള കോൺഗ്രസ് (എം) ചന്ദ്രിക 7214 ബിജെപി 2006 161852 133702 കെ. കുഞ്ഞഹമ്മദ് 70369 സി. പി. എം ജെയിംസ് തെക്കനാടൻ 54482 കേരള കോൺഗ്രസ് (എം) രാജൻ.
കെ. അടിയോടി 5694 ബിജെപി 1977 മുതൽ 2001 വരെ
തിരഞ്ഞെടുപ്പുഫലങ്ങൾ വർഷം വോട്ടർമാരുടെ എണ്ണം (1000) പോളിംഗ്  ശതമാനം വിജയി ലഭിച്ച വോട്ടുകൾ% പാർട്ടി മുഖ്യ എതിരാളി ലഭിച്ച വോട്ടുകൾ% പാർട്ടി 2001 137.18 81.86 ടി. പി. രാമകൃഷ്ണൻ 48.62 സി. പി. ഐ(എം) പി. ടി. ജോസ്.
46.67 കേരളാ കോൺഗ്രസ് (എം) 1996 126.40 81.34 എൻ. കെ. രാധ 47.99 സി. പി. ഐ(എം) റോഷി അഗസ്റ്റിൻ 45.77 കേരളാ കോൺഗ്രസ് (എം) 1991 121.55 82.84 എൻ. കെ. രാധ 49.57 സി. പി. ഐ(എം) കെ. എ. ദേവസ്യ 45.86 KEC 1987 102.20 88.05 എ. കെ. പദ്മനാഭൻ 48.26 സി. പി. ഐ(എം) കെ. എ. ദേവസ്യ 45.85 IND 1982 80.04 82.13 എ. കെ. പദ്മനാഭൻ 52.05 സി. പി. ഐ(എം) കെ. എ. ദേവസ്യ 43.58 കേരളാ കോൺഗ്രസ് (ജെ) 1980 80.22 83.39 വി. വി. ദക്ഷിണാമൂർത്തി 55.92 സി. പി. ഐ(എം) കെ. എ. ദേവസ്യ 44.08 കേരളാ കോൺഗ്രസ് (ജെ) 1977 72.96 87.51 കെ. സി. ജോസഫ് 50.55 KEC വി. വി. ദക്ഷിണാമൂർത്തി 49.45 സി. പി. ഐ(എം) ഇതും കാണുക കേരളത്തിലെ നിയമസഭാമണ്ഡലങ്ങൾ അവലംബം ↑ Changing Face of Electoral India Delimitation 2008 - Volume 1 Page 720 ↑ കേരള നിയമസഭ മെംബർമാർ: കെ. കുഞ്ഞഹമ്മദ് എം. എൽ. എ ശേഖരിച്ച തീയതി 24 സെപ്റ്റംബർ 2008 ↑ ↑ മലയാള മനോരമ Archived 2008-11-21 at the Wayback Machine .
നിയമസഭാ തിരഞ്ഞെടുപ്പ് 2006, ശേഖരിച്ച തീയതി 24 സെപ്റ്റംബർ 2008 ↑ ↑ ↑ http://www.niyamasabha.org/codes/13kla/members/k_kunhammad_master.htm ↑ ഇന്ത്യൻ ഇലക്ഷൻ കമ്മീഷൻ, സ്റ്റേറ്റ് തിരഞ്ഞെടുപ്പ് 2006 -കൊയിലാണ്ടി ശേഖരിച്ച തീയതി 24 സെപ്റ്റംബർ 2008 ↑ കേരള നിയമസഭ - പതിനൊന്നാം കേരള നിയമസഭയിലെ അംഗങ്ങൾ , ശേഖരിച്ച തീയതി 24 സെപ്റ്റംബർ 2008 ↑ കേരള നിയമസഭ - പത്താം  കേരള നിയമസഭയിലെ അംഗങ്ങൾ , ശേഖരിച്ച തീയതി 19 ഒക്ടോബർ 2020 ↑ കേരള നിയമസഭ - ഒൻപതാം കേരള നിയമസഭയിലെ അംഗങ്ങൾ , ശേഖരിച്ച തീയതി 24 സെപ്റ്റംബർ 2008 ↑ കേരള നിയമസഭ - എട്ടാം കേരള നിയമസഭയിലെ അംഗങ്ങൾ , ശേഖരിച്ച തീയതി 24 സെപ്റ്റംബർ 2008 ↑ കേരള നിയമസഭ - ഏഴാം കേരള നിയമസഭയിലെ അംഗങ്ങൾ , ശേഖരിച്ച തീയതി 24 സെപ്റ്റംബർ 2008 ↑ കേരള നിയമസഭ - ആറാം കേരള നിയമസഭയിലെ അംഗങ്ങൾ , ശേഖരിച്ച തീയതി 24 സെപ്റ്റംബർ 2008 ↑ കേരള നിയമസഭ - അഞ്ചാം കേരള നിയമസഭയിലെ അംഗങ്ങൾ , ശേഖരിച്ച തീയതി 24 സെപ്റ്റംബർ 2008 ↑ കേരള നിയമസഭ - നാലാം കേരള നിയമസഭയിലെ അംഗങ്ങൾ , ശേഖരിച്ച തീയതി 24 സെപ്റ്റംബർ 2008 ↑ കേരള നിയമസഭ - മൂന്നാം കേരള നിയമസഭയിലെ അംഗങ്ങൾ , ശേഖരിച്ച തീയതി 24 സെപ്റ്റംബർ 2008 ↑ കേരള നിയമസഭ - രണ്ടാം കേരള നിയമസഭയിലെ അംഗങ്ങൾ , ശേഖരിച്ച തീയതി 24 സെപ്റ്റംബർ 2008 ↑ കേരള നിയമസഭ - ഒന്നാം കേരള നിയമസഭയിലെ അംഗങ്ങൾ , ശേഖരിച്ച തീയതി 24 സെപ്റ്റംബർ 2008 ↑ ഇന്ത്യൻ ഇലക്ഷൻ കമ്മീഷൻ,  സ്റ്റേറ്റ് തിരഞ്ഞെടുപ്പ് 2021 -പേരാമ്പ്ര ശേഖരിച്ച തീയതി 10 ജൂൺ 2021 ↑ ഇന്ത്യൻ ഇലക്ഷൻ കമ്മീഷൻ,  സ്റ്റേറ്റ് തിരഞ്ഞെടുപ്പ് 2016 -പേരാമ്പ്ര ശേഖരിച്ച തീയതി 10 ജൂൺ 2021 ↑ ഇന്ത്യൻ ഇലക്ഷൻ കമ്മീഷൻ,  സ്റ്റേറ്റ് തിരഞ്ഞെടുപ്പ് 2011 -പേരാമ്പ്ര ശേഖരിച്ച തീയതി 10 ജൂൺ 2021 ↑ ഇന്ത്യൻ ഇലക്ഷൻ കമ്മീഷൻ,  സ്റ്റേറ്റ് തിരഞ്ഞെടുപ്പ് 2006 -പേരാമ്പ്ര ശേഖരിച്ച തീയതി 23 സെപ്റ്റംബർ 2008 ↑ ഇന്ത്യൻ ഇലക്ഷൻ കമ്മീഷൻ പേരാമ്പ്ര - 1977 മുതലുള്ള തിരഞ്ഞെടുപ്പ് ഫലങ്ങൾ, ശേഖരിച്ച തീയതി 23 സെപ്റ്റംബർ 2008
പേരാമ്പ്ര ബ്ലോക്ക് പഞ്ചായത്ത്
കോഴിക്കോട് ജില്ലയിൽ , കൊയിലാണ്ടി താലൂക്കിലാണ് 275.02 ചതുരശ്രകിലോമീറ്റർ വിസ്തീർണ്ണമുള്ള പേരാമ്പ്ര ബ്ളോക്ക് പഞ്ചായത്ത് സ്ഥിതി ചെയ്യുന്നത്.
അതിരുകൾ കിഴക്ക് -കൽപ്പറ്റ, ബാലുശ്ശേരി ബ്ളോക്കുകൾ വടക്ക് -കുന്നുമ്മൽ ബ്ളോക്ക് പഞ്ചായത്ത് തെക്ക്‌ - ബാലുശ്ശേരി, പന്തലായിനി, മേലടി ബ്ളോക്കുകൾ പടിഞ്ഞാറ് - തോടന്നൂർ ബ്ളോക്ക് ഗ്രാമപഞ്ചായത്തുകൾ
പേരാമ്പ്ര ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
ചെറുവണ്ണൂർ ഗ്രാമപഞ്ചായത്ത് നൊച്ചാട് ഗ്രാമപഞ്ചായത്ത് ചങ്ങരോത്ത് ഗ്രാമപഞ്ചായത്ത് കായണ്ണ ഗ്രാമപഞ്ചായത്ത് കൂത്താളി ഗ്രാമപഞ്ചായത്ത് പേരാമ്പ്ര ഗ്രാമപഞ്ചായത്ത് ചക്കിട്ടപ്പാറ ഗ്രാമപഞ്ചായത്ത് സ്ഥിതിവിവരക്കണക്കുകൾ ജില്ല കോഴിക്കോട് താലൂക്ക് കൊയിലാണ്ടി വിസ്തീര്ണ്ണം 275.02  ചതുരശ്ര കിലോമീറ്റർ ജനസംഖ്യ 146,788 പുരുഷന്മാർ 73,772 സ്ത്രീകൾ 73,016 ജനസാന്ദ്രത 534 സ്ത്രീ : പുരുഷ അനുപാതം 990 സാക്ഷരത 90.75% വിലാസം
പേരാമ്പ്ര ബ്ലോക്ക് പഞ്ചായത്ത് പേരാമ്പ്ര - 673525 ഫോൺ‍‍ : 0496 2610286 ഇമെയിൽ‍‍‍ : bdoperambra@yahoo.com അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/perambrablock/ Archived 2013-06-13 at the Wayback Machine .
പേരിയ കുരുടി ഇംഗ്ലീഷ് വിലാസം https://ml.wikipedia.org/wiki/Gegeneophis_carnosus
പശ്ചിമഘട്ട മലനിരകളിൽ വയനാട്ടിലെ പേര്യയിൽ നിന്നും കണ്ടെത്തിയ ഒരു ഉഭയജീവിവർഗ്ഗമാണ് പേരിയ കുരുടി ( ശാസ്ത്രീയനാമം : Gegeneophis carnosus ) .
1870-ൽ കേണൽ ബെഡ് ഡോം ആണ് ഈ ജീവിവർഗത്തെ ഇവിടെ കണ്ടെത്തിയത് .
പേരാൽ ഇംഗ്ലീഷ് വിലാസം https://ml.wikipedia.org/wiki/Banyan
ചാവക്കാട് കറുകമാട് എന്ന സ്ഥലത്ത് പുഴയുടെ കെട്ടിൽ വളരുന്ന ഒരു പേരാൽ.
ഇന്ത്യൻ ഉപഭൂഖണ്ഡത്തിലെ, ആൽ വർഗ്ഗത്തിൽപ്പെട്ട ഒരു വന്മരമാണു പേരാൽ .
( ശാസ്ത്രീയനാമം : Ficus benghalensis ) .
50-മീറ്ററോളം ഉയരം വയ്ക്കാറുണ്ട്‌.
മിക്കവാറും പേരാലുകൾ മറ്റു മരങ്ങളിലെ പോടുകളിൽ വളർന്ന് വായവവേരുകൾ താഴോട്ടിറങ്ങി സ്വതന്ത്രമരങ്ങളായി മാറുകയാണു പതിവ്‌.
വേരേത്‌ തടിയേത്‌ എന്ന് വേർതിരിച്ചറിയാൻ കഴിയില്ല.
നിലത്തുതന്നെ വളർന്നുകാണുന്നവ മിക്കവാറും മനുഷ്യർ നട്ടതായിരിക്കും.
ബനിയൻ ട്രീ എന്നു പലതരം ആലുകൾക്ക്‌ പറയാറുണ്ടെങ്കിലും പേരാലിനാണത്‌ ഏറ്റവും ഉപയോഗിക്കുന്നത്‌.
പണ്ട്‌ കച്ചവട ജാതിക്കാരായ ബനിയകൾ കച്ചവടത്തിനു പോവുമ്പോൾ വിശ്രമിക്കാൻ ഇരുന്ന മരച്ചുവടിൽ നിന്നാവാം ആ പേരു വന്നത്‌.
മറ്റു പേരുകൾ ഇന്ത്യൻ ആൽമരം   'Indian fig' , ബംഗാൾ ആൽമരം 'Bengal fig' എന്ന് ഇംഗ്ലീഷിലും.
തമിഴിൽ ആലമരം എന്നും (ஆலமரம்).
തെലുങ്കിൽ മാറിചെട്ടു എന്നും , സംസ്കൃതത്തിൽ ന്യഗ്രോഥ എന്നും , കന്നടത്തിൽ ആലട മരാ എന്നും അറിയപെടുന്നു.
മറ്റു ഭാഷകളിൽ bargad/برگد, borh/بوڑھ, wad (Marathi:वड ).
ജാലികസിരാവിന്യാസമുള്ള മിനുസമുള്ള ലഘു ഇലകൾ.
പ്ലവിലകളോട്‌ നല്ല സാമ്യമുണ്ട്‌.
സിരകൾ നന്നായി തെളിഞ്ഞുകാണാം.
അഞ്ചെട്ടു ജോടി പാർശ്വസിരകൾ ഉണ്ട്‌.
വരൾച്ചയുള്ള സ്ഥലത്തു വളരുന്ന പേരാലിന്റെ ഇല മുഴുവൻ ഡിസംബർ-ജനുവരി മാസങ്ങളിൽ പൊഴിയും.
പുതിയ ഇലകൾ പെട്ടെന്നു തന്നെയുണ്ടാവും.
ജനുവരി മുതൽ മാർച്ചുവരെയാണു പൂക്കാലം.
പൂക്കളെല്ലാം ചെറുതാണ്‌.
ഞെട്ടില്ല.
ആൺപൂവും പെൺപൂവും വേവ്വേറെയാണ്‌.
രണ്ടിനും നാലുകർണ്ണങ്ങളുള്ളപുടമുണ്ട്‌.
ആൺപൂവിന്‌ ഒരു കേസരമേയുള്ളൂ.
കായ വിളയാൻ മൂന്നു മാസം വേണം.
വിളഞ്ഞകായ്‌ ചുമന്നിരിക്കും.
ഏകദേശം 2.5 സെ.
മി. വ്യാസവും 1.25 ഗ്രാം തൂക്കവും കാണും.
പക്ഷികൾ കായ കൊത്തിവിഴുങ്ങുകയാണു ചെയ്യുന്നത്‌.
കായ്കൾ പഴുക്കുന്ന കാലത്ത്‌ ധാരാളം പക്ഷികൾ പഴം തിന്നാനെത്തും.
കാക്കകൾക്ക് ഇത് ഉതസവകാലം പോലെയാണ്‌.
"ആലിൻപഴം പഴുക്കുമ്പോൾ‍ കാക്കക്ക് വായ്പുണ്ണ് ‌" എന്നൊരു ചൊല്ലു തന്നെ നടപ്പുണ്ട്.
വിത്ത്‌ കേടുകൂടാതെ തന്നെ വിസർജ്ജിക്കപ്പെടുന്നു.
മതിലിന്റെ വിടവുകളിലോ മരത്തിന്റെ പോടുകളിലോ വിസർജ്ജിക്കപ്പെടുന്ന വിത്തുകൾ മുളച്ചുവരുന്നു.
പക്ഷികൾ വിസർജ്ജിക്കുന്ന വിത്തുകൾക്ക്‌ മുളയ്ക്കാനുള്ള്‌ ശേഷി കൂടുതലുണ്ട്‌ , വിത്ത് വാഹക്കാരിൽ പ്രധാനി മൈന ആണ്.
വളർന്നുതുടങ്ങുന്നതോടെ വേഗത്തിൽ നിലത്തെത്തുന്ന വായവവേരുകൾ താങ്ങുവേരുകളാകുന്നു.
ഈ താങ്ങുവേരുകളുടെ ധൃതരാഷ്ട്രാലിംഗനത്തിൽ ആതിഥേയമരം നശിച്ചുപോയേക്കാം.
ഇതിനാൽ പേരാലിനെ കാട്ടിലെ ഏറ്റവും വലിയ കുറ്റവാളിയായി കണക്കാക്കുന്നു.
കൃത്രിമപുനരുൽപാദനത്തിനു തൈകൾ പറിച്ചുനടുകയോ, പതിവയ്ക്കുകയോ കമ്പുകൾ വെട്ടിനടുകയോ ചെയ്താൽ മതി.
താങ്ങുവേരുകളാണ്‌ ഭൂമിയ്ക്കു സമാന്തരമായി വളരുന്ന ശാഖകളെ താങ്ങിനിർത്തുന്നത്‌.
താങ്ങുവേരുകളിൽ നിന്നു കിട്ടുന്ന തടിയ്ക്ക്‌ കാണ്ഡത്തേക്കാൾ ബലമുണ്ട്‌.
അനാവശ്യമായി വളരുന്ന പേരാലുകളെ ശ്രദ്ധാപൂർവം മുറിച്ചുനീക്കിയില്ലെങ്കിൽ മാതൃവൃക്ഷത്തെ അതു നശിപ്പിക്കും.
കെട്ടിടങ്ങളുടെയും മതിലുകളിലെ വിടവുകളിലും വളരുന്ന മരങ്ങളെ നീക്കിയില്ലെങ്കിൽ കെട്ടിടത്തിനും മതിലിനും നാശമുണ്ടാകും.
ട്രിക്ലോപൈർ എന്ന കളനാശിനി തൈകളെ നശിപ്പിക്കാൻ ഹവായിയിൽ ഉപയോഗിക്കുന്നു.
മനോഹരമായ ഈ വൃക്ഷം ഒരു മികച്ച ഉദ്യാനവൃക്ഷമായി വളർത്തപ്പെടുന്നു.
ബോൺസായി ആയും പേരാലിനെ ധാരാളം വളർത്താറുണ്ട്‌.
കണ്ണൂർ സയൻസ്‌ പാർക്കിലുള്ള പേരാൽ പരാഗണം
ഓരോ ആൽമരത്തിനും പരാഗണം നടക്കണമെങ്കിൽ ഓരോ പ്രത്യേകം കടന്നലുകൾ ആവശ്യമാണ്‌.
പേരാലിന്റെ കടന്നൽ യൂപ്രിസ്റ്റിന മാസോണി ആണ്‌.
ആവാസവും വിതരണവും
ഇന്ത്യയിൽ ഇലകൊഴിയും ഈർപ്പവനങ്ങളിലും നാട്ടിൻപുറങ്ങളിലും പേരാൽ ഉണ്ട്‌.
നനവാർന്ന നിത്യഹരിതവനങ്ങളിൽ ഇല്ലെന്നു തന്നെ പറയാം.
പുറത്തുനിന്നും കൊണ്ടു വന്ന പേരാൽ മരങ്ങൾ ഹവായിയിലും ഫ്ലോറിഡയിലും ഉണ്ട്‌.
ഫ്ലോറിഡയിൽ പേരാലുകൾ ധാരാളമായി വളരുന്നുണ്ട്‌.
ഹവായിയിൽ പേരാലിന്റെ കടന്നലിനെ കൊണ്ടുവന്നിട്ടില്ലാത്തതിനാൽ അവിടെ പേരാൽ വ്യാപനം നിയന്ത്രിതമാണ്‌.
ഹവായിയിലേക്ക്‌ ആ കടന്നൽ വരാതിരിക്കാൻ അതീവ കരുതൽ എടുത്തിരിക്കുന്നു.
ലോകത്താകെ നനവുള്ള ഉഷ്ണമേഖലയിൽ പേരാൽ നട്ടുവളർത്തലിലൂടെ വ്യാപിച്ചിട്ടുണ്ട്‌.
ലോകത്തിലെ ഏറ്റവും വിസ്താരമുള്ള വൃക്ഷങ്ങൾ പേരാലുകളാണ്‌.
1925-ൽ ഒരു ഇടിമിന്നലിനെത്തുടർന്ന് വെട്ടിച്ചെറുതാക്കുന്നതുവരെ കൊൽക്കത്തയിലെ 200-250 വർഷം പ്രായമായ പേരാലായിരുന്നു ഏറ്റവും വലിയ വൃക്ഷം.
ആന്ധ്രാപ്രദേശിലെ 550-ലേറെ വർഷം പ്രായമുള്ള തിമ്മമ്മ മറിമന്നു എന്ന പേരാലാണ്‌ ഇപ്പോൾ ലോകത്തിലെ ഏറ്റവും വിസ്തൃതിയുള്ള വൃക്ഷം.
ഇതിന്‌ 1100-ഓളം വേരുകൾ ഉണ്ട്‌.
പലതരം ജീവജാലങ്ങൾ ഈ മരത്തിലുണ്ട്‌.
വാരണസിയിലും ബെംഗളൂരുമുള്ള പേരാലുകളും വലിപ്പത്തിന്റെ കാര്യത്തിൽ പ്രസിദ്ധങ്ങളാണ്‌.
നർമദാ തീരത്തുണ്ടായിരുന്ന പ്രസിദ്ധമായ പേരാൽച്ചുവട്ടിൽ അലക്സാണ്ടർ ചക്രവർത്തിയുടെ 7000 ഭടന്മാർക്ക്‌ തമ്പടിക്കാൻമാത്രം വിസ്താരമുണ്ടായിരുന്നത്രേ.
വെള്ളപ്പൊക്കത്താൽ ഇതിന്റെ വലിപ്പംവളരെ കുറഞ്ഞിരുന്നെങ്കിലും അതിന്റെ അവശേഷിച്ച ഭാഗത്തിന്‌ 2000 അടി ചുറ്റളവു ഉണ്ടായിരുന്നെന്ന്‌ 1813-15-ൽ എഴുതിയ ഓറിയന്റൽ മെംവാസ്‌ എന്ന പുസ്തകത്തിൽ ജയിംസ്‌ ഫോബ്സ്‌ പറഞ്ഞിട്ടുണ്ട്‌.
ആ മരത്തിന്‌ 3000-ലേറെ തായ്‌വേരുകൾ ഉണ്ടായിരുന്നു.
രസം - കഷായം, മധുരം
ഗുണം - ഗുരു, രൂക്ഷം
വീര്യം - ശീതം
തൊലി, പൂമൊട്ട്, പൂവ്, കായ് ഉപയോഗം
പേരാൽ നല്ല തണൽ മരമാണ്‌.
ഗ്രാമാതിർത്തിയിൽ വച്ചുപിടിപ്പിക്കണമെന്ന്‌ മനുസ്മൃതിയിൽ കാണുന്നു.
ജലദൌർലഭ്യം ഉണ്ടാവാതിരിക്കാൻ ജലാശയങ്ങളുടെ കരയിൽ പേരാൽ നടണമെന്ന് വരാഹമിഹിരൻ ബൃഹൽസംഹിതയിൽ പറഞ്ഞിട്ടുണ്ട്‌.
തടിക്ക്‌ മങ്ങിയ വെള്ളനിറമാണ്‌.
കടുപ്പവുമുണ്ട്‌.
നന്നായി ഉണങ്ങിയ തടി ഫർണിച്ചറിന്‌ കൊള്ളാം.
വെള്ളത്തിൽ ദീർഘകാലം കേടുകൂടാതെ കിടക്കുന്നതുകൊണ്ട്‌ കിണറിന്‌ അടിയിൽ പാകാൻ ഉപയോഗിക്കുന്നു.
മണ്ണൊലിപ്പു തടയാനും പേപ്പർ പൾപ്പുണ്ടാക്കാനും കാലിത്തീറ്റയ്ക്കായും എല്ലാം പേരാലിന്റെ വിവിധ ഭാഗങ്ങൾ ഉപയോഗിക്കുന്നു.
ഫ്രഞ്ച്‌ പോളിഷിൽ ചേർക്കുന്ന ഷെല്ലാക്‌ ഉണ്ടാക്കുന്നത്‌ ആലിൽ ജീവിക്കുന്ന ചില തര കീടങ്ങൾ ഉൽപ്പാദിപ്പിക്കുന്ന നൂൽ പോലെയുള്ള പശ ഉപയോഗിച്ചണ്‌.
പേരാലിന്റെ തൊലിയിൽ ടാനിനും ഔഷധാംശവുമുണ്ട്‌.
തൊലിയിട്ടു തിളപ്പിച്ച വെള്ളം ഉഷ്ണപ്പുണ്ണ്‌ കഴുകാൻ നല്ലതാണ്‌.
വായവമൂലത്തിന്റെ അഗ്രഭാഗം കഠിനമായ ഛർദ്ദിക്കും ഗുഹ്യരോഗത്തിനും നല്ലതാണ്‌.
ത്വക്‌ രോഗങ്ങൾക്കും വയറിളക്കത്തിനും പ്രമേഹത്തിനും അൾസറിനും അലർജിക്കുമെല്ലാം പേരാൽ ഔഷധമായി ഉപയോഗിക്കുന്നു.
വേര്‌, തൊലി, ഇലകൾ, മുകുളം, പഴം, കറ എന്നിവ മരുന്നായി ഉപയോഗിക്കുന്നു.
വായു മലിനീകരണം മരങ്ങളുടെ വളർച്ചയേയും നിലനിൽപ്പിനേയും ബാധിക്കാറുണ്ട്‌.
പല മരങ്ങൾക്കും അതിനെ ചെറുത്തുനിൽക്കാനുള്ള കഴിവ്‌ പലതരത്തിലാണ്‌.
അഹമ്മദാബാദിൽ നടത്തിയ ഒരു പഠനത്തിൽ മനസ്സിലായത്‌ വായുമലിനീകരണത്തിൽ പിടിച്ചുനിൽക്കാൻ മറ്റു പലതരം മരങ്ങളേക്കാൾ കഴിവ്‌ പേരാലിനാണെന്നാണ്‌.
അമേരിക്കയിലെ ആദ്യ പേരാൽ നട്ടത്‌ തോമസ്‌ ആല്വാ ഏഡിസൺ ആണ്‌.
അദ്ദേഹത്തിന്റെ ഫ്ലൊറിഡയിലെ ഫോർട്‌ മെയേഴ്‌സിലെ ഭവനത്തിൽ 1925-ൽ നട്ട മരമാണത്‌.
ഇന്ത്യയിൽ നിന്നും കൊണ്ടുവന്ന പേരാലിന്റെ തൈ പ്രമുഖ റബർ വ്യവസായിയായ ഹാർവി ഫയർസ്റ്റോൺ ആണ്‌ അദ്ദേഹത്തിനു നൽകിയത്‌.
64 അടി ഉയരത്തിൽ ഒരേക്കറോളം സ്ഥലത്ത്‌ ഇന്നത്‌ വളർന്നു നിൽക്കുന്നു.
ഒന്നാം ലോകമഹായുദ്ധകാലത്ത്‌ അമേരിക്കയ്ക്ക്‌ റബ്ബറിനായി മറ്റു രാജ്യങ്ങളെ ആശ്രയിക്കേണ്ട അവസ്ഥ വന്നപ്പോൾ റബ്ബർ പോലെയുള്ള മറ്റു വസ്തുക്കൾ കണ്ടുപിടിക്കേണ്ടതിന്റെ ആവശ്യകത മനസ്സിലാക്കിയുള്ള ഗവേഷണങ്ങളുടെ ഭാഗമായാണ്‌ റബ്ബർപാൽ പോലെ കറയുള്ള പേരാൽ ഗവേഷണാർത്ഥം നട്ടുവളർത്തിയത്‌.
ആൽവർഗ്ഗത്തിലെ മരത്തിന്റെ പാലിൽ 3 ശതമാനം ലാറ്റക്സ്‌ ആണുള്ളത്‌.
പരീക്ഷണം നടത്താൻ നിരവധി ആൽവൃക്ഷങ്ങൾ നാട്ടുവളർത്തി പരീക്ഷണം നടത്തിയിരുന്നു.
ജലസംരക്ഷണം
ആൽമരങ്ങൾ മുറിച്ചുമാറ്റുനത് വരൾച്ചയുടെ കാഠിന്യം വർദ്ധിപ്പിക്കുമെന്ന് കണ്ടെത്തിയിട്ടുണ്ട്.
കോയമ്പത്തൂരിലെ ഇൻസ്റ്റിറ്റ്യൂട്ട് ഓഫ് ഫോറസ്റ്റ് ജനറ്റിക്‌സ് ആൻഡ് ട്രീ ബ്രീഡിംഗ് നടത്തിയ പഠനത്തിൽ വ്യാപകമായി കേരളത്തിൽ ആൽമരങ്ങൾ മുറിച്ചുമാറ്റിയതും പകരം നട്ടുവളർത്താത്തതും ജലദൗർലഭ്യം വർധിപ്പിക്കാനിടയായതായി കാണിക്കുന്നു.
വരൾച്ചയും ചൂടും വർധിക്കാൻ കാരണമായത് നൂറ്റാണ്ടുകൾ പഴക്കമുള്ള ആൽമരങ്ങളിൽ 80 ശതമാനവും മുറിച്ചു മാറ്റിയതുകൊണ്ടാണത്രേ.
ജലജൗർലഭ്യം ഉണ്ടാകാതിരിക്കാൻ ജലാശയങ്ങളുടെ കരയിൽ പേരാൽ നടണമെന്ന് വ്യക്തമായ പരാമർശം വരാഹമിഹിരൻ നടത്തിയിട്ടുണ്ട്.
പേരാലിന്റെ തൊലി, പൂമൊട്ട്, പൂവ്, കായ് എന്നിവയ്ക്ക് ഔഷധഗുണമുള്ള പേരാൽ വായുമലിനീകരണത്തെ പിടിച്ചുനിർത്താൻ ഏറ്റവും കഴിവുള്ള മരമാണെന്ന് അഹമ്മദാബാദിൽ നടന്ന ഒരു ഗവേഷണത്തിൽ പറയുന്നു.
ആലിൻകായകൾ ഭക്ഷിക്കുന്ന കാക്കകൾ ഉൾപ്പെടെയുള്ള പക്ഷികളാണ് ആൽമരങ്ങളുടെ വ്യാപനത്തിന് പ്രധാനമായി സഹായിച്ചിരുന്നതെങ്കിലും കാക്കകളും പക്ഷികളും വംശനാശഭീഷണി നേരിടുന്നതും ആൽമരങ്ങളുടെ വ്യാപനത്തെ ബാധിക്കുന്നുണ്ടെന്നും ഈ പഠനത്തിൽ പറയുന്നു.
പേരാലിന്റെ ഇലയിലാണ്‌ കൃഷ്ണൻ വിശ്രമിക്കുന്നത്‌.
കരാരവിന്ദേന പദാരവിന്ദം മുഖാരവിന്ദേ വിനിവേശയന്തം വടസ്യ പത്രസ്യ പുടേ ശയാനം ബാലം മുകുന്ദം മനസാ സ്മ്രരാമി
- എന്ന് ബാലമുകുന്ദാഷ്ടകത്തിൽ പറയുന്നു.
ഹിന്ദുക്കളുടെ പുണ്യവൃക്ഷമാണ്‌ പേരാൽ.
ഉത്തരേന്ത്യയിൽ മിക്കവാറും ചെറുതോ വലുതോ ആയ ഒരു അമ്പലവും അതിനു ചുവട്ടിൽ കാണും, ഇല്ലെങ്കിലും ആ മരത്തെ തന്നെ പൂജിക്കാറുമുണ്ട്‌.
കടുത്തചൂടിൽ പക്ഷിമൃഗാദികൾക്കും വഴിപോക്കർക്കും അഭയം നൽകുന്ന പേരാൽ ഇന്ത്യൻ സംസ്കാരത്തിന്റെ തന്നെ ഭാഗമായി കരുതപ്പെടുന്നു.
എല്ലാ വഴിവക്കിലും ഗ്രാമങ്ങളിലും പേരാൽ നട്ടുവളർത്താറുണ്ട്‌.
പേരാലിന്റെ കൊമ്പിൽ യക്ഷഗന്ധർവാദികൾ വസിക്കുന്നതായി ഹിന്ദുക്കൾ വിശ്വസിക്കുന്നു.
വേദാന്തതത്ത്വോപദേശിയായ ദക്ഷിണാമൂർത്തി പേരാലിന്റെ തണലിലിരുന്നാണ്‌ ജ്ഞാനോപദേശം നൽകിയത്‌.
പേരാലിന്റെ ചുവട്ടിൽ വച്ച്‌ പിതൃശ്രാദ്ധം നടത്തുന്നത്‌ നല്ലതാണ്‌.
പ്രയാഗിലുള്ള ഒരു പേരാലിന്റെ ചുവട്ടിൽവച്ചാണ്‌ ശ്രീരാമൻ അച്ഛന്റെ ശ്രാദ്ധം നടത്തിയത്‌.
ഇന്ത്യയുടേ ദേശീയ വൃക്ഷമാണ്‌ പേരാൽ.
എല്ലാ ആഗ്രഹങ്ങളും സാധിപ്പിക്കുന്ന കൽപവൃക്ഷമെന്ന്‌ അറിയപ്പെടുന്നു.
വീടിന്റെ പൂർവ്വഭാഗത്ത്‌ പേരാൽ ശുഭലഷണമാണ്‌.
പശ്ചിമഭാഗത്തായാൽ ശത്രുബാധ ഒഴിയുകയില്ല.
പ്രേതബാധ മാറ്റാൻ പാണൻമാർ നടത്തുന്ന പാതാളഹോമത്തിനും ഗർഭസ്ഥശിശു ആണാവാൻ കടിഞ്ഞൂൽഗർഭത്തിന്റെ മൂന്നാം മാസത്തിൽ ബ്രാഹ്മണസ്ത്രീകൾ അനുഷ്ഠിക്കുന്ന പുംസവനത്തിനും പണിയജാതിയിലുള്ളവർക്ക്‌ മരണാനന്തരചടങ്ങുകൾ നടത്തുവാനും പേരാലിന്റെ കൊമ്പുവേണം.
പേരാലിന്റെ കിഴക്കോട്ടോ വടക്കോട്ടോ പോയ ശാഖയിലുണ്ടാവുന്ന വൃഷണാകൃതിയിലുള്ള രണ്ടു കായോടു കൂടിയ ചെറിയകമ്പാണ്‌ പുംസവനത്തിന്‌ ഉപയോഗിക്കുന്നത്‌.
ചക്രദത്തത്തിൽ പേരാലിനെക്കുറിച്ച്‌ രസകരമായ്‌ പരാമർശമുണ്ട്‌.
തൊഴുത്തുണ്ടായിരുന്ന സ്ഥലത്തു വളരുന്ന പേരാലിന്റെ കിഴക്കുവശത്തുനിന്നു വടക്കോട്ടുപോയ ശാഖയിലെ രണ്ടുമൊട്ട്‌, രണ്ട്‌ ഉഴുന്ന്, രണ്ട്‌ വെൺകടുക്‌ ഇവ തൈരിൽ അരച്ച പൂയം നക്ഷത്രത്തിൽ സേവിച്ചാൻ വന്ധ്യപോലും പുരുഷപ്രജയെ പ്രസവിക്കുമത്രേ!